ΤΕΤΑΡΤΗ ΣΥΜΠΛΗΡΩΜΑΤΙΚΗ ΣΥΜΦΩΝΙΑ της συμφωνίας της 21ης Μαρτίου 1955 περί καθιερώσεως κατ’ ευθείαν διεθνών σιδηροδρομικών τιμολογίων - (79/1035/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Ανθρακος και Χάλυβος, και ιδίως το άρθρο 70, καθώς και τη σύμβαση περί των μεταβατικών διατάξεων, και ιδίως το άρθρο 10 παράγραφος 2 και παράγραφος 3 (2),

(2) ΕΕ ΕΚΑΧ αριθ. 10 της 30.4.1956, σ. 130/56.

τη συμφωνία της 21ης Μαρτίου 1955 περί καθιερώσεως κατ’ ευθείαν σιδηροδρομικών τιμολογίων (1), όπως ετροποποιήθη από τη συμπληρωματική συμφωνία της 16ης Μαρτίου 1956 (2), από τη δεύτερη συμπληρωματική συμφωνία της 23ης Μαρτίου 1959 (3) jai από την τρίτη συμπληρωματική συμφωνία της 22ας Νοεμβρίου 1973 (4),

(1) ΕΕ ΕΚΑΧ αριθ. 9 της 19.4.1955, σ. 701.

(2) ΕΕ ΕΚΑΧ αριθ. 10 της 30.4.1956, σ. 130/56.

(3) ΕΕ αριθ. 22 της 9.4.1959, σ. 431/59.

(4) ΕΕ αριθ. Ν 347 της 17.12.1973, σ. 64.

την απόφαση του Συμβουλίου των Ευρωπαϊκών Κοινοτήτων της 22ας Ιανουαρίου 1972 περί προσχωρήσεως των νέων Κρατών μελών στην Ευρωπαϊκή Κοινότητα Ανθρακος και Χάλυβος, και ιδίως το άρθρο 3 παράγραφος 1 της συνημμένης πράξεως,

ΣΥΝΕΦΩΝΗΣΑΝ ΤΑ ΑΚΟΛΟΥΘΑ:

Αρθρο 1

Η συμφωνία της 21ης Μαρτίου 1955, όπως ετροποποιήθη, συμπληρώνεται ως εξής:

1. Η αρχή της πρώτης παραγράφου του άρθρου 2 αντικαθίσταται ως εξής: «Λαμβανομένων υπόψη των διατάξεων του παραρτήματος IV της παρούσης συμφωνίας, τα κατ’ ευθείαν διεθνή τιμολόγια που αποτελούν αντικείμενο της συμφωνίας .....»

2. Προστίθεται το ακόλουθο παράρτημα:

«ΠΑΡΑΡΤΗΜΑ IV

στη συμφωνία της 21ης Μαρτίου 1955 περί καθιερώσεως κατ’ ευθείαν διεθνών σιδηροδρομικών τιμολογίων

Οι κανόνες της συμφωνίας σχετικά με την καθιέρωση των κατ’ ευθείαν τιμολογίων και τον υπολογισμό του κόστους μεταφοράς συμπληρώνεται από τις ακόλουθες διατάξεις:

1. Εφόσον οι σιδηρόδρομοι του Ηνωμένου Βασιλείου δεν εφαρμόζουν εσωτερικά γενικά τιμολόγια για τη μεταφορά εμπορευμάτων, οι κανόνες της συμφωνίας εφαρμόζονται ανάλογα για τον υπολογισμό, σύμφωνα με τα κατ’ ευθείαν διεθνή τιμολόγια, του τμηματικού τέλους διαδρομής εντός του Ηνωμένου Βασιλείου.

2. Σε περίπτωση μεταφοράς που εκτελείται από σιδηροδρομικό πορθμείο, οι σταθμοί, κατά την έννοια του άρθρου 13 της συμφωνίας, θα είναι αυτοί που είναι ανοικτοί στην κυκλοφορία με βαγόνια-πορθμεία.

3. Για τις μεταφορές που αναφέρονται στο σημείο 2 οι οποίες εκτελούνται με άμεση φορτωτική CIM, στο τέλος υπολογίζεται βάσει των κάτωθι κανόνων:

Σιδηροδρομικό πορθμείο εντός σιδηροδρομικού δικτύου:

- η θαλάσσια διαδρομή συμπεριλαμβάνεται στην τμηματική απόσταση του εν λόγω σιδηροδρομικού δικτύου,

- το τμηματικό τέλος αυτού του δικτύου, υπολογίζεται διά πολλαπλασιασμού του βασικού του τέλους διαδρομής επί την τμηματική απόσταση που υπολογίζεται σύμφωνα με την πρώτη παύλα και επί τον συντελεστή μειώσεως,

- ένα πρόσθετο τέλος είναι δυνατό να επιβληθεί.

Σιδηροδρομικό πορθμείο που συνδέει δύο διαφορετικά δίκτυα:

Για τα εν λόγω σιδηροδρομικά δίκτυα εφαρμόζονται ο ένας από τους ακόλουθους δύο κανόνες:

α) - η θαλάσσια διαδρομή συμπεριλαμβάνεται στις τμηματικές αποστάσεις των συνδεομένων σιδηροδρομικών δικτύων, βάσει των συμφωνιών που συνάπτονται μεταξύ των δύο ενδιαφερομένων σιδηροδρομικών δικτύων,

- η επιβολή τελών διέπεται από τους γενικούς κανόνες,

- ένα πρόσθετο τέλος είναι δυνατό να επιβληθεί·

β) - η θαλάσσια διαδρομή δεν λαμβάνεται υπόψη για τον υπολογισμό της ολικής αποστάσεως της μεταφοράς,

- τα τμηματικά τέλη των συνδεομένων σιδηροδρομικών δικτύων υπολογίζονται σύμφωνα με τους γενικούς κανόνες,

- ένα ξεχωριστό τέλος προστίθεται για τη θαλάσσια διαδρομή που εκτελείται από σιδηροδρομικό πορθμείο.»

Αρθρο 2

Το κείμενο της παρούσης συμπληρωματικής συμφωνίας όπως καταχωρήθηκε στα πρακτικά των διασκέψεων του Συμβουλίου (1), δημοσιεύεται στην Επίσημη Εφημερίδα των Euqypazj~m Κοινοτήτων.

(1) Η παρούσα συμπληρωματική συμφωνία συνήφθη κατά την 613η σύνοδο του Συμβουλίου που έλαβε χώρα στις 6 Δεκεμβρίου 1979.

Αρθρο 3

Η παρούσα συμπληρωματική συμφωνία αρχίζει να ισχύει την 1η Φεβρουαρίου 1980.